ছেলের পরিবর্তে পক্ষাঘাতগ্রস্ত বাবার অস্ত্রোপচার, গাফিলতির অভিযোগ রাজস্থানের কোটায়

ওয়েবডেস্ক- দুর্ঘটনায় আহত হন এক যুবক। তাকে হাসপাতালে নিয়ে যাওয়া হলে, চিকিৎসকেরা অস্ত্রোপচারের পরামর্শ দেন। সেই মতো হাসপাতালে আসেন তিনি। তার সঙ্গে আসেন তার পক্ষাঘাতগ্রস্ত বাবা (Paralyzed Father)। কিন্তু আশ্চর্য কাণ্ড ঘটল রাজস্থানের (Rajasthan) কোটা (Kota) হাসপাতালে।

ছেলের বদলের বাবার অপারেশন করে দিল হাসপাতাল। কিভাবে এই ধরনের ঘটনা সম্ভব হল তাই নিয়ে প্রশ্ন উঠেছে। জানা গেছে যুবকের নাম মণীশ। তিনি দুর্ঘটনায় আহত হয়েছিলেন। হাসপাতাল থেকে তাকে অস্ত্রোপচারের কথা বলা হয়।

আরও পড়ুন-গীতা ও ভরতের নাট্যশাস্ত্র ইউনেস্কোর ওয়র্ল্ড রেজিস্টারে অন্তর্ভুক্ত

কিন্তু মণীশের দাবি , অস্ত্রোপচারের সময় ওটি পর্যন্ত তার সঙ্গে ছিলেন বাবা। তাকে বাইরে অপেক্ষা করতে বলা হয়। সেখানেই বাবা অপেক্ষা করছিলেন। মণীশ জানান, চিকিৎসকেরা তাকে ওটির ভিতর আসতে বলেন। কিন্তু তারপর তার আর কিছু মনে নেই। বাবা শরীরের অবস্থা দেখে তিনি অবাক হয়ে যান। বাবার শরীরে বেশ কয়েকটা কাটাছেঁড়ার দাগ সহ স্টিচের দাগ দেখতে পান।

মণীশ বিষয়টি নিয়ে জানতে চাইলে মেডিক্যাল কলেজের অধ্যক্ষ সঙ্গীতা সাক্সেনা (Principal of the Medical College Sangeeta Saxena) জানান, হাসপাতালে সুপারকে ঘটনার তদন্তের নির্দেশ দেওয়া হয়েছে।
আদৌ কি ওই ব্যক্তির অস্ত্রোপচার (Operation) হয়েছে, না এর পিছনে অন্য কোনও কারণ আছে কিনা তা খতিয়ে দেখা হচ্ছে। একটি তদন্ত কমিটিও গঠন করা হয়েছে। হাসপাতালের বিরুদ্ধে চরম গাফিলতির অভিযোগ ওঠে। ঘটনায় উত্তেজনা ছড়িয়েছে।

দেখুন অন্য খবর-